open-index/open-wikipedia-markdown huggingface dataset:
Çetron

***Citrus sinensis*** ((L.) Osbeck, 1765), comuneménte conosciûo cómme **çetron** (it: *arancia*) o l'è 'n èrbo ch'o apartegne a-a famìggia de Rutaceae, ch'o da o fruto da-o mæximo nómme. De çetron in realtæ gh'é dôe divèrse variêtæ: a qualitæ amaa a l'è da specce *Citrus aurantium*, quella doçe a l'è da specce *Citrus sinensis*. O l'è l'agrumme ciu diffuzo into mondo.

## Descriçion e stöia

O l'è originaio da Cinn-a, za conosciuo a-i tempi di Romen, foscia importao inta Seçilia da-i Arrabi, e dapœu torna da-i Portogheixi into XIV sec.

### L'ærbo
L'ærbo o pœu razonze i 12 metri. I brotti en sempre verdi, mai rosci. E scioî en gianche. O se propaga pe inseimento o pe bottua.

O fruto o l'è riondo, a scorça ruddega e do so tippico cô. A porpa, fæta a gæli, a pœu ese cô de çetron o donque rossa. O pœu ese consumao fresco, o donca spremuo e o so agro doeviao pe-a produçion de bevande. O pœu ese ascì candio opù doeviao pe-a produçion de fruta secca. Da-a scorça, da-e fœugge e da-e scioî s'estrae i essençe de çetron. Da-i armelle se n'estrae l'œuio.

## Nòtte

## Vôxe corelæ
* Frûta
## Atri progetti

Categorîa:Fruta
Categorîa:Plantae
Categorîa:Alimentaçion
Lansing (Michigan)

**Lansing** a l'è 'na çittæ di Stati Unïi d'America e a capitàle do stato do Michigan, con 116 020 abitanti (2016).

## Geugrafîa

## Stòïa

## Pòsti de interesse

## Ecunumîa

## Cultüa

## Manifestasiui

## Feste e fëe

## Comunicasiui

## Âtri progètti

Categorîa:Çittæ di Stati Unii d'America
Topeka

**Topeka** (prononçiòu in ingleize ) a l'è 'na çitæ di Stati Unïi d'America e a capitâle do stato do Kansas, con 125 904  abitanti (2018).

## Geògrafia

## Stöia

## Pòsti de interèsse

## Economia

## Coltûa

## Manifestaçioin

## Feste e fëe

## Comunicaçioin

## Âtri progètti

Categorîa:Çittæ di Stati Unii d'America
Centro Federal de Educação Tecnológica de Minas Gerais

O **Centro Federal de Educação Tecnológica de Minas Gerais** o l'è l'Universcitæ de Belo Horizonte, Minas Gerais, into Braxî. O gh'à 13623 studenti.
## Veddi ascì

## Scito web
* Centro Federal de Educação Tecnológica de Minas Gerais, http://www.cefetmg.br

## Âtri progètti

Categorîa:Lista de Universitæ
Universidade Federal da Bahia

L'**Universidade Federal da Bahia** a l'è l'Universitæ de Salvador, Bahia, into Braxî. 

A gh'à 27.549 studenti.

## Conlìgamenti esterni
* Universidade Federal da Bahia, https://web.archive.org/web/19971012152203/http://www.ufba.br/

## Âtri progètti

Categorîa:Lista de Universitæ
Universidade Estadual de Feira de Santana

L**'Universidade Estadual de Feira de Santana** a l'è l'Universitæ de Feira de Santana, Bahia, Braxî. A gh'à 7121 studenti.

## Âtri progètti

## Ligàmmi de fêua
* Universidade Estadual de Feira de Santana

Categorîa:Lista de Universitæ
Universidade Federal de Minas Gerais

L**'Universidade Federal de Minas Gerais** a l'è l'Universitæ de Belo Horizonte, Minas Gerais, Braxî. A gh'à 49254 studenti.

## Veddi ascì
*Braxî

## Colégamenti esterni
* Universidade Federal de Minas Gerais

## Atri progètti

Categorîa:Lista de Universitæ
Prinçipe Œügennio de Savoia

**Prinçipe Œügennio de [[Savoia]]**-Caignan-Soissons, generâ (Pariggi 1663 - Vienna 1736).

Figgio d'Œügennio Maoriççio e Olimpia Manciña, destinao a-a carrea ecclexastega, o domandò invan (1683) a-o Luigi XIV d'intrâ into so ezerçito. 

Lasciao Pariggi, o l'intrò a-o serviççio de l'imperatô Liopordo I, distinguendose subito inti opiaçioin contra i Turchi pe a libiaçion de Vienna ascidiâ (1683) e inte quelle succescive, sci ch'a soli 24 anni o fu promosso tenente generâ (1687). 

Into 1689 o l'intrapreize l'attivitæ diplomatica ascì, che da aloa o l'áternò a quella bellica, e o contribuì a l'aliança do ducca de Savoia co l'Aostria; segnalaose in Piemonte inta guæra da Grande aliança, o l'ebbe a nommina a feldmaresciallo (1693). A so periççia a l'emerse piñamente inta campagna do 1697 contra i Turchi, quande o-i sorpreize e sconfisse a-o passaggio do Tibisco, presso Zenta. A battaggia a l'ebbe di effetti risolutivi in sce-a guæra aostro-turca do 1683-99, raxon pe-a quæ a l'Œügennio fu donao di vasti possesci fra i sciummi Drava e Danubio e o poe' començâ a construçion do palaççio do *[[Belvedere]]* a Vienna.

A-o scciœuppo da goæra de succescion spagnolla (1701-13), o l'ebbe o comando supremmo de forçe destinæ a-o tiatro italian e o batte' o maresciallo N. Catinat fra Carpi e l'Œuggio (1701), sconfizendo poco doppo o F. Villeroi a Ciæi. O nœuvo comandante françeize, L.-J. Vendôme, o fu battúo a Luzzæa (1702), ma o l'ariescì a impedî a-o Gennio a conquista do Milaneize, veo scopo de so opiaçioin. Into 1703 o prinçipe o fu nominao prescidente do Conseggio aolico de guæra, ma solo in parte o l'ariescì a rende ciu dinamico l'andio di opiaçioin; doppo avei conseguio insemme a-o ducca de Marlborough a gran vittoia de Höchstädt (1704), o fu battúo da-o Vendôme a Cassan d'Adda (1705). A geniâ ódaççia de l Œügennio a se rivelò co-a battaggia de Turin (1706), ch'a se resciorve' co-a sconfita di assedianti françeixi e a conquista do Milaneize, do quæ o vègne governatô. Ancon co-o Marlborough, o riportò e vittoie de Audenarde (1708) e de Malplaquet (1709). Da pœu o l'andò (1711) in miscion diplomatica a Londra pe impedî che-o governo ingreize o se retiese da-a lotta; fallio o scopo, o se trovò, doppo a paxe de Utrecht (1713), solo contra a França. Infeiô de forçe, o no poette tegnîse che in sce-a difensciva: a paxe de Rastatt (1714), negoçiâ da-o mæximo Œügennio, a poze fin a-a guæra. 

Into 1716 o sbaraggiò a Petrovaradin i Turchi ch'aivan assalio e provinçe ungaize e transcirvañe di Asburghi, e l'anno doppo o çense d'assedio e conquistò Bergraddo, costrenzendo l'impeo ottoman a-a paxe de Passarowitz (1718). 

Into succescivo periodo de paxe (1720-33) l'Œügennio, nominao vicaio d'Italia into 1724, o l'atteize a riordinâ l'ezerçito. 

Scciupao a goæra de succescion polacca (1733-35), a-o prinçipe, zœumoæ settantenne, fu dæto o comando de 'n fronte segondaio in sce-o Ren. 

O fu colleçionista d'arte, amigo di moei sciençiæ, lettiæ e filozzofi do tempo; o l'ebbe senscibbile peizo into goerno de l'impêo.
## Conligamenti esterni

Categorîa:Biografìe
Hans Christian Andersen

**Hans Christian Andersen**, scritô daneize (Odense 1805 - Copenaghen 1875). Un di gren aotoî de fóe de l'Œuttoçento, o reutilizò in moddo originâ o gran patrimonnio de fóe nordiche, infondendo inte questo un caratteristego spiito ottimista. Un profondo sentimento idillico-religiozo e un'amaa conoscença da vitta se fondan, inte megio fóe, a creâ quella dupliçitæ e scimurtaneitæ de vixon fantastego-realistega, ch'a ghe consente i ciu ardii cangiamenti de registro, e ciu aodaxe mescciue de tente.

### Vìtta e œuvie
Figgio de un poveo caigâ, o trascorse l'infançia into so ciuzo mondo de senscitivo e fantaxiozo perdigiorno. Into 1819 o l'andò, in çerchia de fortuña, a Copenaghen e o se çimentò into canto, inta reçitaçion e inta dança, ma sença successo. I so primmi tentativi lettiai int'o stile romantego-ironico de Hoffmann, de Heine e de Waiblinger: *Fodrejse fra Holmens kanal til Østpynten af Amager* ("Viægio a pê da-o canâ de Holmen a-a ponta orientâ de Amager", 1829), *Skyggebilleder af en rejse til Harz og det sachsiske Schweiz* ("Schiççi d'un viægio into Harz e inta Sviççera sassone", 1831), *Digte* ("Poexie", 1830), son cose ben modeste; superfiçiæ e sconesci, ma no privi de cô, son invece i romançi *Improvisatoren* ("L'improvvizatô", 1834-35) e *Kun en spillemand* ("Un semplixe violinista", 1837).

Pù continuando a cortivâ o romanço (*De to baronesser*, "E doe baronesse") e a so infelixe pascion pe o tiatro (*Den ny barselstue*,"A nœuva cammia da paggioâ", 1845), za into 1835 A. o l'aiva començao a scrive e primme *Eventyr portalte for børn* ("Fóe narræ a-i figgiœu"), çimentandose in quello "genere menô" che, pe sempliçitæ de struttua e duttilitæ de mateia, megio o s'adattava a-o so estro fantastico. Tra o 1835 e o 1872 ne sciortì, in fascicoli squæxi annuæ, circa çentoçinquanta. A mateia tradiçionâ tenue e umile, faoesca, mitica, lezendiaia, a l'è chì sollevâ a dignitæ d'arte da una lengua viva parlâ antilettiaia, vibrante d'immediateçça e d'intimitæ. 

Intimamente ligao a-o mondo de faoe, pe ton e prospettiva, l'è o *Billedbog uden billeder* ("Libbro figurao sença figue", 1840) e de scingole parte di tanti libbri de viægio scriti tra o 1840 e 1857 in Italia e in Greçia, in Turchia, in Sveçia e in Spagna. Importante pe a ricostruçion biografega, ma de scarso valô artistego a prolissa aotobiografia *Levnedsbogen*, da pœu rielaborâ e conduta fin a-o 1855 in *Mit livs eventyr* ("A fóa da mæ vitta"); una continuaçion ch'a zonze fin a-i urtimi anni a l'è stæta pubbricâ into 1877.

## Nòtte


## Vûxi Corelæ
* *[[A sirenetta]]*

## Atri progetti

Categorîa:Biografìe
Andersen
Edwin Powell Hubble

**Edwin Powell Hubble**, astronnomo stætunieize (Marshfield, Missouri, 1889 - S. Marino, California, 1953) inti osservatöi Yerkes e (da-o 1919) monte Wilson. O so nomme l'è ligao sorvetutto a doe scoverte fondamentæ ch'han averto a stradda a-a nascita de l'astrofixica extragalattica e da cosmologia moderna.

## Vitta
Into 1924, dœuviando o gran telescoppio de l'osservatöio do monte Wilson, Hubble o dimostrò che a nebuloza de Andromeda a l'ea in realtæ una galascia, saiv'a dî un scistema de stelle anallogo a-a nòstra Via Lattea. Fra o 1925 e o 1930, studiando di âtre galascie, che into mentre ean stæte individuæ, o scrovì che queste s'alontanavan tutte da noi co-ina veloçitæ direttamente proporçionâ a-a so distança (lezze de Hubble, a-a quæ l'è corelao ascì a costante de Hubble e o tempo de Hubble). 

Fra e tante âtre noteive contribuçioin de Hubble a l'astrofixica galattica e extragalattica aregordemmo: i studdi in sce-e nebuloze, a riflescion e, in particolâ, a scoverta da relaçion ch'a liga e dimenscioin angolæ de questi oggetti a-a magnitudine apparente da stella ch'a i inlumina; un schema de clascificaçion de galascie, che, opportunamente ampliao e modificao, o l'è tuttoa adotao. 

A-o nomme de questo astronnomo l'è stæto intitolao un grande osservatoio astronommego spaçiâ (o Hubble Space Telescope), misso in orbita into 1990.

## Atri progètti

Categorîa:Biografìe
Lüxignan

**Lüxignan** (*Lusignano* in italiàn) a l'è 'na frasiun de Arbenga, ch'a cunta 766 abitanti (dàtti agiurnài du 2007).

## Geugrafia
U se tröva in ta pruvinsa de Savuna e inta ciàna de Arbenga vixìn a Vain e a San Fé au de là da Sènta rispettu au sentru da sitài. U dista da u burgu d'Arbenga 4 km e u l'è scituau a 20 m s.l.m.

## Stoia

## Abitanti
### Evulusiùn demugrafica

## Pòsti de interesse

### Architetü(r)e religiuse
* **Gêxa paruchiâle de Santa Marga(r)ìtta d'Antiòcchia**, a se tröva a l'imbuccu du nücleu stò(r)icu da frasiùn. A l'è rizalènte au seculu XV, scibèn ch'a vegne numinâ pe'a primma votta du 1258. Cun 'na cianta a crûxe latîna, l'àula a l'è frasiunâ in trê navàe. Au vulümme da navâ de mezzu sun stài pöi rembài quelli de âtre dûe, cuscì cumme u campanìn ch'u l'è tacàu aa faciâ e u remunta au seculu XVI. L'edifissiu u l'è stètu ingrandìu aturnu au 1630 cun l'azunta de 'n côru gi(r)àu a mezudì e, sücescivamènte, l'è stèta rangiâ a faciâ, tripartîa verticalmènte. Impunènte u Cristu cunservàu surva a l'atâ, mentre in sciu sufittu afrescàu, incurnixâ da in medajùn a se vegghe a figü(r)a da santa dedicatâ(r)ia.
* **U(r)atò(r)iu de San Bertumê**: a strutü(r)a d'ancöi a l'è stèta ti(r)â sciü du 1780, in scia bàse de quella presedènte, mensciunâ du 1585 e dedicâ a San Lu(r)ensu, vegnüa zü quarche tèmpu primma. Se tröva in mezzu ae cà du burgu, a pôca distansa daa gêxa. Cun ciànta retangulâre e ciütòstu lungâ, au de fö(r)a u cumpa(r)ìsce mudestu, cu'a faciâ frasiunâ inte dui livélli da 'na curnixe. Ai dui fiànchi, due finte culònne intunacàe. U l'è a sede da cungrêga du paise, dedicâ a stu santu chi.

### Architetüe sivîli
* Vila du vescu
* Vila Pruspera

## Feste e fëe

## Âtre frasiun d'Arbenga
* Bastia (Arbenga)
* Leca (Arbenga)
* Campugexa
* Sàlia
* San Fé (Arbenga)

## Nòtte
;Nòtte au tèstu


;Nòtte bibliugrafiche


## Âtri prugètti

Categorîa:Frasiùi d'Arbenga
Nichi Vendola

**Nichi Vendola** (Nicola Vendola) (Bari, 26 Agosto 1958) o l'é un politico italian, segretaio de Sinistra Ecologia Libertà.

## Colegaménti esterni

* Nichi Vendola

Categorîa:Politica
Categorîa:Biografìe
Barba

O **barba** o l'è o frè do poæ ò da moæ. A l'é 'na voxe antiga, fòscia di pòpoli celtichi. 

Categorîa:Vocabolaio
Gabibbo

O **Gabibbo** u l'é 'n mòddo, pe a maggiô parte de carattere schersôso, pöco despregiatîvu, de ciamâ 'na persunn-a ch'a l'è originaîa do Meridiùn de l'Italia (termine ch'o derîva da-o nómme de lengua àraba Habib, حَبيبْ, camalli de Massaua, Eritrea). O l'é ascì o nómme d'in personaggio televizîvo da trasmisión *[[Striscia la notizia]]*,  *[[Veline]]*, *[[Velone]]*, *[[Cultura Moderna]]* e *[[Paperissima Sprint]]* in sce Canale 5, c'o parla co-a còccina zeneize. O l'é stæto animòu da-o mîmo Gero Caldarelli da-o 1990 a-o 2017 e pöi da-o Rocco Gaudimonte da-o 2017.
Categorîa:Televixon
Chittagong

**Chittagong** (bengali: চট্টগ্রাম, Chôţţogram) a l'è 'na çittæ do Bangladesh.

## Geògrafia

## Stöia

## Pòsti de interèsse

## Economia

## Coltûa

## Manifestaçioin

## Feste e fëe

## Comunicaçioin

## Âtri progètti

Categorîa:Çittæ d'Asia
Cerere

**Cerere** (in latin *Ceres*) a l'è unna divinitæ mitologica romana associä ä vegetaçion e ai raccolti.
O sö nomme o pö, pe questo, esse döviou pe indicä in senso figüou o gran o anche o pan.

## Descriçion
Cerere a presenta sômeggianse con Tellure, che a l'è a personificaçion da tæra louä. E due divinitæ ean anche associæ in to cülto. In ti tempi ciü antighi Cerere a l'aveiva un compagnno masccio, Cerus.

Aumentando i scangi e i contatti fra Romma e o mondo greco Cerere a vegniva identificä con a greca Demetra. Demetra a formava unna triade con Dioniso e Core; a questi dui dei, in ta religion romana s'ea fæto corrisponde Libero e Libera.

In epoca moderna con o nomme de Cerere l'è stæto ciammou un pianetin in ta fascia di asteroidi.

## Atri progetti

Categorîa:Mitologia romann-a
Wilhelm Roentgen

**Wilhelm Conrad Röntgen** (Remisheid, Germania, 1845-Berlin, 1923) o l'è stæto 'n sciensiato tedesco.

## Âtri progètti

Categorîa:Biografìe
Roentgen, Wilhelm
Megaclite

**Megaclite** (dito **Giove XIX** ascì) o l'è un satellite natürale minô dô pianeta Giove.

## Stöia
Ô l'è stætô scôverto in to novembre 2000 da unna squaddra de astronomi de l'Universcitæ de Hawaii guidä da Scott Sheppard e composta, fra i atri, da David Jewitt, Yanga Fernández e Eugene Magnier.

L'Unione Astronomica Internaçionale a l'ha attribuìo aô satellite ô nomme de Megaclite, unna de nümerose amanti de Zeus segundo a mitologia grega. Questo corpo celeste o l'ea in precedensa ciammou con a designaçion provvisoia **S/2000 J 8**.

## Parametri orbitali
In virtü di sö parametri orbitali Megaclite o l'è comunemente consciderou un membro dô grüppo de Pasifae, che o se componn-e di satelliti natürali de Giove con semiasci mazzôi compreixi fra 22,8 e 24,1 milioìn de chilometri, e con inclinaçioin orbitali compreise fra 144,5° e 158,3°.

## Ätre caratteristiche
* Massa = ~2,1 × 1014 kg
* Albedo = 0,04
* Acceleraçion da gravitæ = ~0,0019&nbsp;m/s²
* Inclinaçion orbita in sce l'eclittica = 150°
* Semiasce mazzô = 24.687.000 km corrispondenti a 0,1650&nbsp;UA

## Atri progetti

Categorîa:Scistêma Solâre
Categorîa:Satèliti naturâli
Carbon

O carbon (o carbon fòssile) o l'é un combustibile fòssile ò ròcca sedimentäia estræto da minêe sototæra ò a çê averto opû prodûto artifiçiâmente.
## Descriçion e stöia

## Vôxe corelæ
Carbonio

## Atri progètti
Fœugo de Sant'Emo

**Fœugo de Sant'Emo**, scarrega elettrica luminoza caozâ da l'ionizzaçion de l'aia de borasca osæ da-a gran diferença de potençiâ atmosfeego. O sccioisce da-e struttue apinçoiie, specce i ærboi e i penoin di barchi a veja.

O spæga comme un lampo o 'na sciamma de'n cô moelo schillente. O piggia o nomme da Sant'Emo de Formia protettô di mainæ e a so comparsa a l'ea consciderâ bon segno.

## Atri progetti

Categorîa:Fixica
Renzo Rubino

**Renzo Rubino** (Martina Franca, ) o l'è 'n muxicista, cantante e composcitô italiano c'o l'è diventòu famoso co *Il postino (amami uomo)*.

## Discografia
### Album
*2011 - *Farfavole*
*2013 - *Poppins*
### Singoli
*2013 - *Il postino (amami uomo)*

## Festival de Sanremu
* Festival de Sanremu 2013 - *Il postino (amami uomo)*

## Tour
*2011 - Farfavole tour
*2013 - Poppins tour

## Veddi ascì
*Renzo Rubino

## Atri progètti

Categorîa:Biografìe
Categorîa:Pop e world music
Rubino
Giastemma

**Giastemma** (da-o latin tardo *blasphēmia*, da-o grego *βλασϕημία*). Esprescion ingiurioza e inreverente contra Dê, i santi e e cöse sacre.
 
## Descriçion
Sciben che se distingue a *blasphemia cordis* (de pensceo), *operis* (conscistente, prez., inte 'n gesto) e *oris* (verbâ), teologicamente a giastemma, definîa da Sant'Aostin *mala verba de Deo dicere*, a l'è quella conscistente in paòlle, prononçiæ ò scrite.

Pe-i Ebrei l'ea 'na profanaçion solo che pronunçiâ sença raxon o nomme personâ de Dê, l'"ineffabile" nomme *Yahweh*, tanto che into giudaismo posteriô se sostituì stabilmente questo nomme con quello de "Segnô" (*adonai*).

A giastemma a l'è peccao grave, punîo inte l'Antigo Testamento co-a mòrte pe lapidaçion, O semplixe «parlâ vañamente», ma sença ingiùia, de Dê, o pœu êse peccao ma o no l'è propriamente «giastemma». 

O codiçe de Drito canonnego (can. 1369) o prevedde l’eventualitæ de una «giusta peña» inte di caxi de particolâ gravitæ. 

In Italia o Codiçe penâ o prevedde una sançion amministrativa pe chi giastemma pubbricamente, con invettive ò paòlle oltraggiose contra a divinitæ.

### O capitan Giastemma
O capitan Giastemma o l'è un personaggio do poemetto do Nicolin Baçigalô "O pappagallo de moneghe", inspiao a-o *Vert-vert* do Gresset:

## Notte


## Atri progetti

Categorîa:Religion
Agugia di câçotti

L**'Agugia di câsotti** (*Buteo lagopus*) a le squæxi pægia de l'agugia neigra a parte e ciümme ciü spesse inte çampe, dunde a piggia u so numme.

## Nòtte


## Vôxe corelæ
* Agugia
* Agugia neigra

## Âtri progètti

Categorîa:Oxelli
Barboutu

**Barboutu** o **sbiru** (*apus apus*) oxellu migratû, in po scimmile a-a rondanin-a, tüttu neigru, lungo 15–18 cm, cu-e ae a furma de messuiia e n'avertüa de 35–40 cm.

U numme latin *apus* u ven do-u gregu ἄπους ch'u vö dî "sensa pê" difæti u gh'ha e sampe mai tantu cürte ch'u pö arampinâse sciü pe-e miage ma u nu pö caminâ, e se pe sballiu u va in tæra u nu pö ciü repigiâ u xöu. Cuscì u passa a ciü gran parte da sö vitta pe l'aia, duve u s'acubbia e u dorme ascì.

U migra in Eüropa de primaveja pe fâ u niu, mentre u passa l'invernu in Affrica o-u süd de l'equatû.

U fa u niu inte di pertüxi inte miage o inte rocce o inti ærbui, de dunde u pö sâtâ zü pe pigiâ u xöu.

U se çibba d'insetti.

Ben suventi u l'é ciamou ascì "rundun", foscia pe via de l'italian, ma segundu u Carvi, u Paganin e u Cazaçça in zeneize u rundun veu e proppiu u l'è u *cypselus melba* (ancö *Tachymarptis melba*), un po ciü grossu e cu-u petu giancu, ch'u se vedde ben ben ciü de ræu.

### Moddu de dî
*Ese per l'aia comme l'annima di sbiri*  (ese ramengu).

### Referençe


## Atri progètti

Categorîa:Oxelli
Rundun

**Rundun** (*Tachymarptis melba*), oxellu migratû squæxi pægiu du barboutu, a parte ch'u l'e in po ciü grossu, e u gh'ha u petu e a gua gianchi.

## Descriçion
U l'e lungu 20-23 cm e u gh'ha un'avertüa di ae de 51-58 cm.

In Ligürria u s'avista ben de ræu, de passaggiu, quande gh'e forte ventu de mâ.

Dætu ch'u nu se vedde quæxi mai a poula "rundun" a l'e soventi döviâ pe indicâ u barboutu ascí, ançi, segundu u Gismundi i duî termini sun döviæ indiferentemente tantu p'ön che pe l'atru.

## Nòtte


## Colegaménti esterni

Categorîa:Oxelli
Rundanin-a

**Rundanin-a** (latin:*Hirundo rustica*) oxellu migratû, lungu 18-19,5 cm. cu-e ae lunghe 12-13 cm. cürve e appiççüe, a cua furcüa, a schen-a de'n cû blö scüu quæxi neigru e u petu ciæu, beige o çenen.
## Descriçion
A l'ariva cu-a primaveja pe fâ u niu e a parte in sciû fâ de l'outünnu pe anâ a svernâ in Affrica. A se nütre de vermi e insetti, specce quelli che xöan. A fa u niu de preferença sutt'a-i curnixuin, scin a 'na quota de 1600 m.
## File murtimediæ

## Atri progètti

Rundanin-a
Categorîa:Oxelli
Cügiancu d'aia

**Cügiancu d'aia** (*Delichon urbicum*) oxellu migratû da famiggia de rundanin-e, lungu 14 cm. e cu-in avertüa di ae de 28-30 cm. A testa, a schen-a, i ae e a cua sun neigre-muele mentre a gua, u petu e a gruppa, tra a schen-a e a cua, en gianche: a l'e proppiu questa maccia gianca tra a schen-a e a cua ch'a ghe da u numme.

A l'ariva cu-a primaveja pe fâ u niu e a parte in sciû fâ de l'outünnu pe anâ a svernâ in Affrica. A se nütre de vermi e insetti , specce quelli che xöan. A fa u niu de preferença sutt'a-i curnixuin, scin a 'na quota de 2000 m.

## File murtimediæ

## Atri progètti

Categorîa:Oxelli
Cügiancu d'aia
Çenentu

**Çenentu** (*Riparia riparia*), oxellu migratû da famiggia de rundanin-e, lungu 13 cm. cu-e parte süperiuî cü grixu çenen e quelle inferiuî gianche.

U se çibba de insetti. U so teren de caccia en e rive d'æn-a, de mâ, lagu o sciümme. Pe fâ u niu u fa di pertuxi inte ligge d'æn-a.

## File murtimediæ

## Atri progètti

Categorîa:Oxelli
Çenentu
Agugia

**Agugia** (*Circaetus gallicus*), ôxellu rapaxe diürnu. 

In Ligüria o l'é staçiunaiu ma pocu cumün.

U l'é lungu circa 70 cm. e cu in'avertüa di ae de 170-190 cm. U l'è scüu in sciâ parte dursâ e ciæu, quæxi giancu in sce quella fruntâ (petu e u de sutta di ae). U se nütre prinçipalmente de bisce e grigue.U fa u niu in scê ligge o in sce di ærbui izuæ. U cua un övu pe votta.

## Vôxe corelæ
* Agugia di câçotti
* Agugia neigra

## Atri progètti

Categorîa:Oxelli
Agugia neigra

**Agugia neigra** (*Buteo buteo*): ôxellu rapaxe diürnu, ben frequente.
## Descriçion
U l'assümeggia inta furma a-e aquile ma un po ciü trügnu. U l'è lungu tra i 51 e i 57 cm cu in'avertüa di ae da-i 110 a-i 130 cm. U cû u l'è brün russastru.

U caccia apustanduse in scî ærbui o dunque rundezandu lentamente in xöu sença sbatte i ae, sfrütandu e curente ascensciunæ pe remuntâ, e caciànduse in sciâ preiza cun de cürte bulæ a mez'ae. U mangia mamifferi picìn, rettili e carogne. U fa u niu in scê ligge o in sce di ærbui izuæ.

## File murtimediæ

## Vôxe corelæ
* Agugia
* Agugia di câçotti

## Atri progètti

Categorîa:Vôxe co vèrso de animâ
Categorîa:Oxelli
Çenentun

**Çenentun** (*Ptyonoprogne rupestris*), oxellu migratû da famiggia de rundanin-e, scimmile o-u çenentu ma in po ciü grossu, u pö razunze i 15 cm. de lunghessa e i 20 gr. de peizu. L'avertüa di ae a l'e de 32-34 cm.

E parte süperiuî en bixe e quelle inferiuî ascì ma ciü ciæe. Tra e rundanin-e a l'e a primma a arivâ a-i primmi de marçu, e a parte d'ottubre. U fa u niu sciü pe i munti, inte rive de roccia.

## Atri progètti

Categorîa:Oxelli
Argagno

**Argàgno** ò **àrgano**, apægio ch'o serve a ezerçitâ, pe mezo de cavi ò cadeñe, di gren sforsci de traçion pe solevâ di càreghi ò pe rebelâli. 

L’argagno o l'è constituîo da 'n fuzo, in sciô quæ s'ingœugge o cavo, ch'o ven fæto giâ a man ò mediante motô, tramite di rotismi demortipricatoî, constituii inte l'argagno a man da-a cobbia rocchetto-rœua dentâ, opù da-a cobbia via-rœua elicoidâ, mentre inte l'argagno a motô de vòtte son necessai di reduttoî ciu complesci. Gh'è ascì di conzegni de seguêça (diti *castagne*) che impediscian che a gummena a desvire se ven a mancâ l’açion motrixe. 

O fûzo o pœu êse a asciâ verticâ ò orizzontâ.

I antighi argagni a man da mainaja a veja ean sciti a-a proa di barchi, gh'aivan u fuzo verticâ e in sciâ testa do fuzo di pertuxi pe infiâghe i aspe, ossæ, di travi de legno che i mainæ sponciavan co-e braççe pe virâ a l'argagno e sarpâ l'ancoa.

Questo tipo d'argagno (fr. *cabestan*, ing. *capstan*, sp. *cabrestante*), o l'è tuttoa dœuviao a bordo, inti pòrti e inti scæ feroviai.

Inte l'argagno a asciâ orizzontâ (dito ascì moinello) a corda a l'è generalmente fissâ pe 'n estremmo a-o fuzo e ingugeita a questo. O fuzo, inti argagni picin, o l'è liscio mentre inte quelli de maggiô diametro o l'è sorcao da de cœugge, pe 'n regolâ ingugimento da corda. 

I argagni a motô se distinguan a segonda do tipo de motô da-o quæ son açionæ (argagni elettrichi, a vapô e a aia compressa). I argagni elettrichi son dœuviæ pe ascensoî, montacàreghi, grue, poççi d'estraçion, funicolæ, strafie ecc.; i argagni a vapô, invece, son dœuviæ in mainaja, prez. pe-e manœuvre d'ormezzo e de tonezzo; infin, i argagni a aia compressa son dœuviæ inte di caxi speciæ (prez., inti loei de scavo in galleria). 

## Bibliografia
* G. Cazaçça - Diçionaio Zeneize-Italian - 1876

## Atri progetti

Categorîa:Ògètti
Galettu de marçu

**Galettu de marçu** (*upupa epops*), oxellu migratû lungu 25–32 cm, cu-in avertua di ae de 44–48 cm. U l'ariva cu-a primaveja e u parte a settembre.

U l'e un di oxelli nustræ da-i cuî ciü schilenti, cu-a testa e u petu cû de çetrun bellu açeizu e a cua e i ae a bande gianch'e neigre. U g'ha u beccu lungu e cürvu e 'na bella cresta ch'u tia sciü e zü. 

U versu u l'e incunfundibbile 'na serrie de træ notte pæge destacæ, *u-u-u*, ch'en a l'origgine du numme latin.

U xöu u l'e incunfundibbile ascì: u xuatta e u parpella a intervalli cumme 'n parpagiun, anandu in sciü e in zü invece che dritu.

U se çibba de insetti ch'u l'aciappa attastandu u teren cu-u beccu.

U fa u niu bassu inti pertüxi de miage, di scaçi di ærbui o inte tan-e lasciæ da di atre bestie.

## Atri progetti

Categorîa:Oxelli
Oca ciapæa

**Oca ciapæa** (*Larus michahellis*), oxellu da famiggia di ochin de mâ. 

Un tempu u l'ea clascificou inta mæxima specce de l'oca ciapæa du nord (*Larus argentatus*) e de l'oca ciapæa du Caspiu  (*Larus cachinnans*). Do-u mumentu che s'e scuvertu ch'en træ specce despæge, oua pe distinguilu u l'e ciamou ascì *oca ciapæa da-e sampe giane* o *oca ciapæa mediterannea*.

U l'e in oxellu ben grossu, lungu 52-58 cm e cu-in'avertüa di ae de 120-140 cm. U de d'atu u l'e grixu, u de sutta, a testa e a cua en gianche. E piççe di ae en neigre cu-in po de giancu a i estremitæ. U beccu, mascisciu, u l'e gianu cu-ina maccia russa inta meitæ de sutta. E sampe en giane e parmæ.

I zueni sun de tüttu in atru cu: tütti grixu scöggiu in po marmæscu, sampe grixu scüu e beccu neigru.

Mangian de tüttu: pescan u pesciu in mâ, abæran i oxelli in xöu, papuete, ratti, ma se çibban ascì de carogne e da rümenta ch'atrövan inte descarreghe o inti casciunetti.

Fan u niu inti scöggi, insce 'na ciappa cian-a, ma in scî teiti ascì, specce quande trövan in furmaiö bellu largu cu-ina ciappa d'abæn de d'atu. A l'üzu fan due öve, ch'en u duggiu de quelle de galin-a.

I grendi caccian di gren crii intermitenti cu-ina vuxe quæxi üman-a. 
I picin intu niu fan in piu acütu e custante pe çercâ u pittu a-i genituî.

## Atri progetti

Categorîa:Oxelli
Paranco differençiâ

**Paranco differençiâ** o "paranco differençiâ de Weston", dito ascì "argagno a cadeña", apægio manoâ pe solevâ di peixi composto de 'na taggia fissa a due rœue o poeze attaccæ che gían insemme, da 'na taggia mobbile e da 'na cheña continnoa ch'a se gh'ingœugge. E doe poeze da taggia fissa gh'han un diammetro despægio e sta differença a determina o vantaggio mecannico. O fonçioña tiando co-e moen a parte lasca da cheña.

O panco diferençiâ o fu inventao into 1854 da l'ingreize Thomas Aldridge Weston partindo da-o prinçippio do moinello differençiâ e sostitoindo a corda co-ina cadeña sença fin, e o fu construio con l'agiutto de Richard e George Tangye. Mentre i protottipi di paranchi a cadeña fæti da-i atri no aveivan mai fonçionao percose dœuviavan de rœue dentæ ch'arestavan incrastæ inte magge da cadeña, quello do Weston o gh'aiva de pueze co-i bordi da *sguscia* fæti a onde do mæximo passo de magge da cheña, de mainea de tegnile a sequæo e da pœu lasciale andâ sença che s'apontessan. A cheña ascì a l'ea stæta produta co-in nœuvo scistema de moddo che tutte e magge gh'avessan o passo identico. 

Commercializzao comme "Paranco diferençiâ Weston con colisse da cadeña brevettæ", o vendette 3000 peççi inti primmi nœuve meixi e a l'Espoxiçion Universâ de Londra do 1862 o guaagnò a medaggia pe originalitæ, pratiçitæ e successo.

## Voxe corelæ
* Paranco
* Moinello
* Moinello diferençiâ

Categorîa:Ògètti
Taggia (macchina)

**Taggia**, macchina formâ da 'na rœua ò disco, dîto poeza, ch'a gîa in gîo a 'n perno ch'o passa pe-o sò centro e o l'è atacòu a 'na staffa. A serve a fâ scorî un cavo ò 'na cadenn-a longo a sò circonferença.

A pœu ese formâ da ciù poeze. Into lenguaggio da mainaja a l'è ciamâ boççello. A taggia a l'è dîta "fissa" quande a staffa a l'è atacâ a 'n sostegno fisso e o carrego e a força en applicæ a-i doî cappi da còrda.

A l'è dîta "mobbile" quande invece a-o sostegno fisso l'è atacòu un cappo da còrda, o càrrego o l'è atacòu a-a staffa e a força a l'è applicâ a l'atro estremmo da còrda. Da-a taggia mobbile s'ótégne un vantaggio mecannico. A combinaçion de ciù tagge a fórma un paranco.

## Galerîa d'inmàgine

File:Polea-simple-fija.jpg|Taggia fissa
File:Polea-simple-movil2.jpg|Taggia mobbile
File:Polispasto4.jpg|Paranco
File:Talje P5272661 jm.JPG|In boçello a doe rœue


## Atri progetti

Categorîa:Ògètti
Taggia

* Tàggia (loc. *Tàgia*): comùn lìgure inta provìnsa d'Inpéria
* Tàggia: mezûa de 'n vestî
* Tàggia: màcchina pe solevâ di péixi
* Tàggia: conpénso pe fermâ 'n bregànte
Paranco

**Paranco** (o **panco**) o l'è 'n scistema de doe tagge (o boçelli) a ciu rœue (o poeze) conesse da un cavo. S'adœuvia, a l'uzo, pe solevâ di peixi.

O vantaggio mecannico o l'aomenta aomentando o nummero de rœue:

Image:Polispasto2B.jpg
Image:Pulley1a.svg|Con 2 rœue se fa meitæ sforço pe tiâ sciu un peizo a 'na distança ch'a l'è a meitæ da corda tiâ.
Image:Polispasto4.jpg
Image:Pulley3a.svg|Con 4 rœue se fa un quarto do sforço pe tiâ sciu un peizo a 'n átèçça ch'a l'è un quarto da træta da corda.


## Voxe corelæ
* Paranco differençiâ
* Argagno
* Moinello
* Moinello diferençiâ

## Atri progetti

Categorîa:Ògètti
Moinello

**Moinello**, tipo d'argagno co l'asciâ ò fuzo orizontâ, dispoxitivo mecannico atto a ingœugge o desgœugge un cavo o cheña pe solevâ in peizo o pe rebelâlo.

## Descriçion
Se n'atrœuva soventi de legno con doe manegge de d'ato a-i poççi pe tiâ sciu o ruxentâ. De sollito o l'è dœuviao a-a proa di barchi pe sarpâ l'àncoa, o inte strafíe pe tiâ sciu o carello.

## Moinello diferençiâ

Un tipo particolâ o l'è o moinello diferençiâ ch'o g'ha o fuzo doggio, ò sæ l'è formao da doi rolli, ò cilindri, de diammetro despægio che gían in sciô mæximo asciâ; i doi cappi da corda en attaccæ a l'un e a l'atro de mainea che giando o moinello a corda a s'ingœugge inte un de mentre ch'a se desgœugge da l'atro; o peizo o ven attacao a 'na taggia mobbile ch'a score tra i doi cappi da corda. 

Gjando o moinello, a taggia a monta ò a chiña pe 'na distança direttamente proporçionâ a-a diferença de diammetro di doi cilindri (se i doi cilindri foisan pægi a taggia a se ne staieiva ferma li). 

O vantaggio mecannico che s'ótégne o saiâ tanto ciu grande quante ciu piciña a l'è a diferença de diammetro di doi rolli.

## Voxe corelæ
* Paranco
* Paranco differençiâ
* Argagno

## Atri progetti

Categorîa:Ògètti
Categorîa:Mainaja
Döia (dizanbigoaçión)

## Persónn-e
* Döia (famìggia): famìggia zenéize
* Döia (cognómme): cognómme lìgure

## Pòsti
* A Döia: fraçión de Zêna

## Âtro
* O Döia: Sandöia
Poeza

**Poeza**, organo de trasmiscion do mòto constituio da 'na rœua ò disco gieive intorno a-o proppio asse; a pœu ese dotâ dœ-uña o ciu canæ o *sgusce* pe accœugge átretànti cavi, cadeñe, corezze etc.

A pœu ese cómentâ a un ærbo motô pe imprimme movimento o donque gjâ libbera in sciô sò asciâ pe ghiâ o rinviâ o movimento.

## Atri progetti

Categorîa:Ògètti
Erbatico

L**'erbatico** a l'ea unna tascia (o nomme o ne vegne da o latin medioevale *erbatĭcum* o *erbagium*) che ai tempi do feudaleximô a se pagava ao padron di pascoli pübblici in cangiô do dirittô de taggiä l'erba.
## Descriçion e stöia
O termine o pueiva riferisce ascì aô dirittô de taggiä l'erba sensa pagamentô, comme üsô civicô.

In seguito o termine o l'ha indicou anche a tascia che se pagava pe puei pascolä e bestie.

## Vôxe corelæ
* Plateatico

## Colegaménti esterni
* 

Categorîa:Agricoltua
Categorîa:Diritto
Gabian

**Gabian**, numme genericu di oxelli mæn da famiggia di *Stercorariidae*.

In Liguria sun de passaggiu u gabian (*Stercorarius parasiticus*) e u gabian neigru (*Stercorarius pomarinus*) 

En lunghi scin a 60 cm. cu-in beccu rubüstu cu-a punta a penaccu, i ae lunghe cu-in'avertüa meddia de 120 cm., e çanpe parmæ. S'asümeggian a di grosci ochin de mâ scüi

Fan u niu in tu teren de regiuin arteghe e fan de lunghe migraçiuin, scin a l'atru emisfeu.

Po-u ciü se çibban de quellu ch'aroban a-i atri oxelli mæn, specce i ochin, doppu aveili scurii, anche s'en ciü grosci de liatri. Sedunca mangian ascì ventresca e carogne.

## Galeria

Immaggine:Stercorarius_pomarinusPCCA20070623-3985B.jpg|Ün gabian neigru
Immaggine:Arcticskua.jpg|Ün gabian u scure ün ochin giancu


## Notte


## Atri progetti

Categorîa:Oxelli
Magrun grossu neigru

**Magrun grossu neigru** (*Phalacrocorax carbo*), grossu oxellu de mâ de cô scüu, cu-in lungu beccu a cancætu e in lungu collu a cantabrün-a. U l'e lungu da 70 a 102 cm., cu-in avertüa de âe da 121 a 160 cm.

## Descriçion
U xöa bassu, a 'n metru da l'ægua, cun sbatte di âe cunstante. U passa tantu tempu inmobbile in scî scöggi a suigiâse, soventi cu-e âe averte pe sciügâse e ciümme, doppu c'u l'ha fætu u bagnu.

Ecelente pescòu, u se bulla ogni menütu, u l'aresta sutt'ægua scin-a 45 segundi, u turna sciü, magara 100 metri ciü in la, u repiggia u sciòu pe chinze segundi e u se bulla turna.
 
Pâ che in Cinn-a e in Giapun î dövian pe pescâ: i tegnan ligæ o-u strilæn e ghe strenzan in laççu o-u collu de moddu che nu possan culâ i pesci che piggian; i fan anâ inte l'ægua e da pö î tian sciü e ghe fan caciâ i pesci che gh'è arestou intu canuezu.

## Colegaménti esterni

Categorîa:oxelli
Magruin

**Magruin**, numme generricu de 'na riga d'oxelli de mâ che pe pescâ van sutt'ægua.

Pöan apartegnï a træ famigge despæge:

*u magrun pe antunumaxia (*alca torda*, che i françeixi ciamman *pingouin* e i italien *gazza de mâ*).

i *falacrocoraçidi* (fr. *cormoran*, ing. *cormorant*, saiv'a dî "crou marin", ma da nu cunfunde cu-u crovu de mâ!)
*u magrun grossu neigru (*Phalacrocorax carbo*)
*u magrun giancu (*Phalacrocorax aristotelis*)

File:Phalacrocorax carbo1.jpg|*Phalacrocorax carbo*
File:Phalacrocorax aristotelis desmarestii.jpg|*Phalacrocorax aristotelis*

e i *podiçipedidi* (saiv'a dî "cu-i pê inderê", che u Carvi u ciamma "Culimbi", ma i culimbi su-in'atra famiggia!) 
*u magrun du collu russu (*Podiceps grisegena*)
*u magrun du çüffu (*Podiceps cristatus*)
*u magrun scciavun (*Podiceps auritus*)
*u magrun türcu  (*Podiceps nigricollis*)
*u magrun picin (*Tachybaptus ruficollis*)

Immaggine:Podicepsgrisegena.jpg|*Podiceps grisegena*
Immaggine:Great crested Grebe RWD7.jpg|*Podiceps cristatus*
Immaggine:Horned Grebe RWD2.jpg|*Podiceps auritus*
Immaggine:Podiceps nigricollis.JPG|*Podiceps nigricollis*
Immaggine:Tachybaptus ruficollis ruficollis.jpg|*Tachybaptus ruficollis*


Cunfruntandu e funte scrite 

 e l'internet nu s'accapisce ben a differença tra u "magrun scciavun" e u "magrun türcu": un di duî u l'ha da ese u *Podiceps nigricollis* ch'u l'assümeggia tantu o-u *Podiceps auritus*: ma quælu?

### Referençe

Categorîa:Oxelli
Ochin de mâ

**Ochìn de mâ**, scrito ascì *öchin de mâ*, numme cumün atribuiu a-i oxélli d'a famiggia d'i *Laridæ*.

## Descriçion
Sun di oxelli mæn (o cumunque d'ægua) de meddie e grosse dimensciuin, cu-u beccu forte e tortu in çimma, i ae lunghe e apinçüe, drüe, a cua cürta e quæa, e çampe cürte, drüe, parmæ; u diu pusteriû svilüppou. E ciümme po-u ciü gianche cu-u mantu e i ae ciü scüe e u capüççu neigru o scüu inta livrea estiva; i zueni gh'han u mantu amaciou.

Difüxi lungu e coste de tütti i cuntinenti (ecettu l'ochin giancu ch'u se ne stà de lungu a l'amâ). Sun in gennere di migratuî parçiæ (migra i zueni o quelli ch'en ciü a nord). Fan u niu pe tæra e solan furmâ de culonnie.

Gh'han 'na dieta opurtünistega ch'a pö cumprende pesci, crustaçei, mulüschi, vermi, insetti, carogne, öve e picin di atre specce d'oxelli, de votte adürti ascì. L'oumentu strameziou de rümenta dispunibbile inte descarreghe u l'ha favuiu un nuteive incrementu du nümeru di individdui de specce onivue.

En di animæ inteligenti, cuiuxi, asperti, che exibiscian di cumpurtamenti cumplesci, prez. e culonnie se difendan insemme da-i predatuî, dövian de furme evulüe de cumünicaçiun e çerte specie en scin-a bun-e a döviâ u beccu cumme ütenscile.

### E specce d'ochin che se pö incuntrâ in Ligurria

* Oca ciapæa (*Larus argentatus, L. michaellis, L. cachinnans*)
* Oca de mâ  (*Larus marinus*, *Larus hyperboreus*)
* Ochin grossu de spalle neigre (*Larus fuscus*)
* Ochin de mâ mezan (*Larus canus*)
* Ochin fratin o capüçin (*Chroicocephalus ridibundus*)
* Ochin giancu (*Rissa tridactyla*)
* Ochin testa neigra (*Ichthyaetus melanocephalus*)
* Ochinettu (*Hydrocoloeus minutus*)

## Galeria

Immaggine:Larus-fuscus-taxbox.jpg|Ochin grossu de spalle neigre
Immaggine:Larus_canus_Common_Gull_in_Norway.jpg|Ochin de mâ mezan
Immaggine:Larus_ridibundus.jpg|Ochin fratin
Immaggine:Larus_melanocephalus_-Zwin_%28Belgium%29.jpg|Ochin testa neigra


## File murtimediæ

## Notte


## Atri progetti

Categorîa:Oxelli
Ochin de mâ
Cànavu

**Cànavu** (*Cannabis*) u l'è u numme de unn-a cianta da famiggia de Cannabinaceae, d'a quæ se peu mangiâ a seménsa e che a se üsa inta mëxinn-a de natüa. A l'è difêti cunsciderâ un grande recattu pe tante moutîe.

A l'è unn-a cianta annuale cunsciderä originaria du Mediterraneu, da-u quæ dapö a s'è diffüsa in gran parte du mundu, fin a i anni 1950, quàndu in quêxi tüttu u mundu a l'è staeta dîta föa da lézze.

## Tascionomîa
A tascionomîa do génere *Cannabis* ha dato lêugo inte pasòu a cóntravérsie.

Small e Cronquist distìngoeno sôlo 'na spêce, *[[Cannabis sativa]]*, con dôe sóttaspêce, ciaschedùna con dôe variêtæ:
* *Cannabis sativa* <small>L.</small>
** ssp. *indica* (Lam.) E. Small & Cronq.
*** var. *indica*
*** var. *kafiristanica* Vavilov
** ssp. *sativa*
*** var. *sativa*
*** var. *spontanea* Vavilov

Scinònimoni: *Cannabis chinense*; *Cannabis indica* Lam.

L'òrientaménto prevalénte è comunque quéllo de riconósce 'na sôla spêce (*Cannabis sativa*).

Segóndo tâ inquadraménto e âtro dôe entitæ andâ inquadrâe cómme sóttaspêce o sénplici variêtæ de *C. sativa*:
* *Cannabis sativa* subsp. *indica* (Lam.) E. Small & A. Cronquist
* *Cannabis sativa* var. *ruderalis* (Janisch.) S.Z. Liou

## Nòtte


## Bibliografîa
* 

## Atri progètti

Categorîa:Agricoltua
Categorîa:Plantae
Categorîa:Mëxinn-a de natùa
Laila Zaid

**Laila Zaid** a l'è 'n'attrixe Braxilian-a. A l'è nasciûa a Rio de Janeiro o 28 màzzo do 1984.

## Cariêra

## Pelìcole pe-a TV

## Conligaménti esterni
* IMDB

## Âtri progètti

Categorîa:Biografìe
Zaid
Mëxinn-a

A **mëxinn-a** a l'è a sciensa che se ocüpa de cüâ e persùnn-e. L'ommo che se ne ocüpa o l'è dito mego.

## Âtri progètti
Propilene

O **propene** o, ciù comunemente, **propilene** o l'è un alchene avente trei atomi de carbonio, dui di quæ lighæe con un dôggiô ligamme. A sö formula a l'è C3H6.

A temperatüa e presciôn ambiente o se presenta cômme un gas incolôre e inodôre, poco solübile in ægua, estremamente infiammabile; o forma con l'aia miscele esplosive.

O vegne prôdotto industrialmente attraverso o cracking de idrocarburi ciù pesanti e ô tröva prinçipalmente impiego comme intermedio in ta scintesi de atri composti chimici. O vegne döviou a votte anche comme cômbüstibile.

A ciù tanta parte do propene prôdotto a l'è döviâ pe prodüe o corrispondente polimero, o polipropilene.

Tra i prôdotti derivabili ricordiemo l'acrilonitrile, l'acroleinna, l'açido acrilico, l'aceton e o glicole propilenicô.

## Proprietæ
* Massa molecolare = 42,08
* Apparensa = gas incôlôre
* Temperatüa de füxion = -185,2&nbsp;°C (88&nbsp;K)
* Temperatüa de ebôlliziôn = -47,6&nbsp;°C (225,5&nbsp;K)

## Atri progetti

Categorîa:Conpòsti chìmichi
Perdigiurni

**Perdigiurni**, o *perdi-giurnu*, sun oxelli che fan parte da famiggia di *Ardeidæ*. 

Gh'han u beccu lungu e dritu, u collu u furma ina "S", e e sampe en belle lunghe. 

Stan insce e rive di sciümmi, laghi, bei, riæ, e in riva o-u mâ ascì.

Se vedde che i ciamman cuscì perchè pâ che passan a ciü gran parte du tempu fermi lì, imbâgiæ.

Mangian pesci, anfibbi, insetti, rettili e rodituî.

Ghe n'è de specce che cumpiscian de lunghe migraçiuin.

In Ligürria, tra migranti e rescidenti, ghe n'emmu növe specce de sette genneri:

## Galeria

File:Blauwe Reiger.jpg|Perdigiurni çenen*Ardea cinerea*
File:Purple Heron (Ardea purpurea) in Kolkata W IMG 3349.jpg|Perdigiurni russu*Ardea purpurea*
File:Ardral.jpg|Perdigiurni pagiæn*Ardeola ralloides*
File:Bubulcus ibis 0013.jpg|Perdigiurni foestê*Bubulcus ibis*
File:Große Rohrdommel, Botaurus stellaris 3a.JPG|Perdigiurni grixu*Botaurus stellaris*
File:Lukuba Seidenreiher.jpg|Perdigiurni airun*Egretta garzetta*
File:Egretta alba 2 (Marek Szczepanek).jpg|Perdigiurni giancu*Egretta alba*
File:Ixobrychus minutus 3 (Marek Szczepanek).jpg|Perdigiurni picin*Ixobrychus minutus*
File:Birds Night Heron 15042011 236.JPG|Perdigiurni neigru*Nycticorax nycticorax*


## Notte


## Atri progetti

Categorîa:oxelli
Marmun fratin

**Marmùn fratìn** (*Fratercula arctica*), oxellu de mâ da-e tente schilente e l'aspettu de 'na muneghetta.

U l'é lungu 26–29 cm. e u g'ha in avertüa di ae de 47–63 cm., i mascci en in pitin ciü grosci, ma cu-i mæximi cuî de figge. G'han a testa e a schen-a neigra e a pança gianca, e masche gianche o grixe, e çanpe de 'n cû de çetrun bellu açeizu. U beccu u l'è bellu grossu, fætu a triangulu, anche lê cû de çetrun bellu açeizu, in po de blö e u bordu gianu. E scagge culuræ ghe crescian in sciû beccu pe-a stagiun di amuî e dappö cazzan.

U se çibba de pesci bulanduse inte l'ægua quand'u xöa. U pö arivâ scin a 70 mt. de prufunditæ e u dövia e ae pe nüâ ascì, döviandu e çampe cumme timun. Quand'u l'aciappa in pesciu, u-u tegne sciacou cu-a lengua cuntra u çê da bucca (ch'u g'ha de spin-e) cuscì da puei cuntinuâ a arvî u beccu e a aciapâne di atri: de sta mainea chì u l'ariesce a tegnî intu beccu 'na bella cötta de scin a 12 pescetti.

U fa u niu inte coste de l'Atlantegu du nord, scin a l'Artegu. Furman de culonnie scavanduse de tan-e inte ligge. De votte intran in cumpetiçiun cun di atre specce che se scavan u niu, cumme u magrun (*Alca torda*) e u crovu de mâ (*Puffinus puffinus*)

U l'è sessualmente matüu a 4-5 anni, u l'è munoggamu, a cubbia a l'aresta ünia pe tütta a vitta e crescian i pulin insemme. Fan ün övu a l'annu e so-u cua ün po u puæ e in po a muæ.

L'üvernu u u passa a l'amâ e u pö arivâ scin-a in Ligürria.

I sö nemixi en i oche de mâ (*Larus marinus*) e i gabien (*Stercorarius skua*) che pöan aberaselu in xöu, mentre i oche ciapæe ch'en in po ciü picin-e, gh'aroban i pesci, i öve e i pulin.


file:Flickr_-_Rainbirder_-_Back_from_a_fishing_trip.jpg|Ina gôsciâ de pescetti po-u pulin
Image:Puffin attacks razorbill.ogv|In marmun ch'u scure di magruin da-a sö tan-a
file:Atlantic Puffin Latrabjarg Iceland 05c.jpg|Ina cubbia de marmuìn fratìn
Fratercula arctica arctica MHNT.ZOO.2010.11.146.6.jpg |In övu du marmùn (Museum specimen) 


### Referençe
*Girolamo Calvi - Catalogo d'ornitologia di Genova - Genova - F.lli Pagano - 1828
*Descrizione di Genova e del genovesato , Volume 1, Ferrando, Genova, 1846
*P. Angelo Paganini - Vocabolario domestico Genovese-Italiano con un'appendice zoologica - Genova - Schenone - 1857
*www.liguriabirding.net
*Sergio Aprosio - Vocabulario Ligure Storico = Bibliographico Sec. X-XX Parte Seconda - Volgare e Dialetto - Volume Secondo: M-X -Società Savonese di Storia Patria - Marco Sabatelli Editore - Savona - 2003

## Âtri progètti

Categorîa:Oxelli
Karl Marx

**Karl Marx** - Filòsofo (Treviri 1818 - Londra 1883).
 
## Biografìa
De genitoî ebrei, o Marx o riçevette, specie da-a moæ, una educaçion liberale e illuminista: o frequentò o *Liceo di Treviri*, dove o compì i studdi meddi, e o s'iscrisse quindi a l'universcitæ.
O l'à elaboròu a teoria do plusvalô, ch'á l'è, segondo Lenin, a prîa angolâre da seu teoria economica.

## Atri progetti

Categorîa:Biografìe
Categorîa:Politica
San Segundu

**San Segundu** (... - Castell Ittimolo, 286 o 302) o fu ün militare ruman e ün martire crestian. L'è venerà, cume Santu e Martire, dâ Geixa Cattolica.

## Vita de San Segundu
Fu logotenente de San Moriçiu, cumandante d'a Legiun Tebea invià da Dioclesiàn in agiütu a Massimiàn pe' cumbate arcune populasiun d'a Gallia che rinegava a religiun Crestiana.
Ün zurnu de gherra cuntra i galli , San Segundu, s'è amurràu de fronte a na populasiun mancu armâ e anca crestiana, e Massimiàn ga ordinàu a fragelasiùn e a decollasiùn in pübricu.
L'esecusiùn fu vexin a Salussola, int'u antigu teritořiu d'i Vittimuli, ciü preçisandu a Castel Ittimolo.

## Cültu
U corpu l'è cunservà a Turin, a testa l'è tenua a Ventemiglia d'au deximu seculu, int'a Geixa Granda.
San Segundu l'è u patron d'a diocesi de Ventemiglia-Sanremu.
L'è scangià cu u santu omonimu San Segundu d'Asti.
I soi simbuři sun: a Parmura, a Spada e u Stendardu e a so festa l'è u 26 avustu.

## Vuxe curelàe
*Ventemiglia
*San Zorzo

## Autri prugetti

Categorîa:Biografìe
Categorîa:Santi
Belota

A **Belota** l'è ün zögu de carte.

## Storia
A Belota (pron. *Belòta*) l'è nasciüa in Pruvença. L'è u zögu de carte ciü zögà d'a França, maisci difüsu anca in Italia: in Liguria, Piemonte e sopratütü in Val d'Aosta. L'è u zögu de carte ciü difüsu de l'Italia du Nordovest e dê zöne vixine in cültüra e geugrafia, cume a Pruvença, a Catalogna, a Corsega.

### Zögu
Se zöga cue carte Zeneizi, mea cun tüte ma cun e carte che e van d'u 7 a l'assu. L'è ün zögu maisce difiçile, parché gh'è tanti cunti da fà. 
Se zöga in due o in catru (in copie da due).

## Autri prugetti

Categorîa:Tradiçioìn da Ligùria
Beppe Grillo

**Beppe Grillo**, nómme d'àrte de **Giuseppe Piero Grillo** (Zêna, 21 de lùggio do 1948), o l'é 'n còmico, atô e polìtico zenéize.

## Vìtta

Do 1977 o l'à comensòu a travagiâ pi-â televixón cómme atô de comédie e testimonial de reclàm, ma da-i ànni Novànta o s'é dedicòu de ciù a-i spetàcoli da-o vîvo. Do 2005 o l'à inandiòu o seu blog, *beppegrillo.it*, e do 2009, insémme a-o Gianroberto Casaleggio, o l'à fondòu o Moviménto 5 Stélle.

## Nòtte


## Âtri progètti

## Ligàmmi de fêua
* 
* 
* 
* 
* 

Categorîa:Biografìe
Categorîa:Gente de Liguria
Grillo
Gautama Buddha

**Gautama Buddha**, ciammòu **Siddhartha Gautama Buddha** (sànscrito: सिद्धार्थ गौतम;) (Lumbini, 566 a.C. – Kuśināgara, 8 arvî 486 a.C.), d'origgine indiann-a, o l'è o personaggio prinçipâ d'o Buddiximo, ûnn-a de çinque religioìn ciù inportanti do mondo. O l'é staeto 'n mònaco, 'n filòzofo, 'n mìstico e 'n'ascêta.

## Âtri progètti

Categorîa:Biografìe
Categorîa:Religion
Chieti

**Chiêti** (*Chieti* in italiàn) a l'é 'na çitæ de 48.362 abitànti, capolêugo da sò provìnsa, inta región Abrùsso.

## Giögrafîa

## Stöia

## Pòsti de interèsse
### Architetûe religiôze

### Architetûe civîli

## Economîa

## Coltûa

## Manifestaçioìn

## Fèste e fêe

## Comunicaçioìn

## Aministraçión

## Nòtte


## Âtri progètti

Categorîa:Provinsa de Chieti
Categorîa:Capolêughi de provìnse italiànn-e
Categorîa:Çittæ d'Italia
Paramore

**Paramore** o l'ea 'n grûppo de muxicisti formòu into 2004 a Franklin into Tennessee. O l'ea fæto da 3 famôxi muxicisti:
* Hayley Williams 
* Jeremy Davis
* Taylor York.

## Album
* *All We Know Is Falling* (2005)
* *Riot!* (2007)
* *Brand New Eyes* (2009)
* *Singles Club* (2011)
* *Paramore (album)* (2013)
* *After Laughter* (2017)

## Colegaménti esterni

Categorîa:Rock and Roll
Universcitæ di Studdi Guglielmo Marconi

L'**Universcitæ di Stùddi "Guglielmo Marconi** (italian: *Università degli Studi Guglielmo Marconi* - UNIMARCONI) a l'è l'Universcitæ de Romma, (Lassio). A gh'à 15.603 studenti.

## Scito web
* Universitæ di Studi Guglielmo Marconi

## Âtri progètti

Categorîa:Lista de Universitæ
Instituto Federal da Bahia

L**'Instituto Federal da Bahia** a l'è l'Universitæ de Salvador, Bahia, Braxî. A gh'à 8874 studenti.

## Âtri progètti

## Ligàmmi de fêua
* Instituto Federal da Bahia

Categorîa:Lista de Universitæ
Monte Sant'Angelo

**Monte Sant'Angelo** a l'è unn-a çittæ de 13.168 abitanti (2011) da provinsa de Foggia, Puggia.

## Geògrafia

## Stöia

## Pòsti de interèsse

## Economia

## Coltûa

## Manifestaçioin

## Feste e fëe

## Comunicaçioin

## Personalitæ lighæ a Monte Sant'Angelo

## Notte


## Âtri progètti

Categorîa:Provinsa de Foggia